Деница Минчева
Дилеми

chitanka.info

Дали изправена сред звук

на хиляди щурци

изпитвам повече тъга

по миналите дни

или по бъдещите?

Дали сред ширнало море

от глог и лавандула

мечтая волно да летя

или сред тях да плувам?

Дали в очите на дете

надзъртам с жадна ревност

или отправям взор далеч

към стара славна крепост?

Дали в разпръснат аромат

на диви нощни билки

усещам чист лечебен хлад

и виждам рой светулки?

Дали пред мен стои светът

изплетен от досада

или се спуска тъканта

на приказна армада?

Дали сънувам в самота

или наяве дишам?

Дали да вярвам в теб не знам,

дали да те обичам.?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.